יערה פלציג בסרט "השוטר"
יערה פלציג בסרט "השוטר"
יערה פלציג ומיכאל מושונוב בסרט "השוטר"
**יערה פֶּלציג** (נולדה ב-28 באוגוסט 1988) היא שחקנית תיאטרון, טלוויזיה וקולנוע ישראלית.

ביוגרפיה
--------

פלציג נולדה, גדלה והתחנכה בירושלים, הקטנה מבין שלוש אחיות. אביה וסבהּ פרלי פלציג, אמנים במקצועם וחובבי ארכאולוגיה חפרו באדמה וגילו בית בן אלפיים שנה והפכו אותו לבית המשפחה. פלציג גדלה בבית זה עד שהייתה בת שש, אז הוריה התגרשו והיא עברה עם אמה, פסיכולוגית במקצועה, לתל אביב. פלציג למדה מכיתה א' בבית ספר א.ד. גורדון ובכיתה י' עברה לעירוני א'. בצעירותה למדה התעמלות קרקע ושרה במקהלה. תמיד שאפה להיות שחקנית והחלה ללמוד משחק בחוג תיאטרון, במרכז ביכורי העיתים בכיתה ג' ואחר-כך למדה בחוג תיאטרון, של תיאטרון הילדים אורנה פורת. עשתה שירות לאומי במעון בית חם לנערות במצוקה בבת ים. למדה במכינת מבוגרים לסטודיו למשחק ע"ש ניסן נתיב, תל אביב (2007-2006) ואחר-כך למדה משחק במסלול התלת-שנתי בניסן נתיב (2010-2007). בכיתתה למדו בין השאר מגי אזרזר, ליאל דניר, ג'ייסון דנינו הולט, יעל איתן, גל לב, אריאל וולף ואיתי זבולון.

יערה פלציג שיחקה בסדרת הנוער בערוץ הילדים "אליפים", ב-2010. היא גילמה את דמותה של דנה, דלידית, יוד ביתניקית, חננית שנמצאת כל היום במעבדה ואינה משתלבת בהתנהגותם הפרועה של הדלידים. פלציג הופיעה בתפקידי אורח בסדרות "חטופים" ו"סרוגים".
פלציג שיחקה בסרטו של אלון זינגמן "בין השמשות" (2011), בתפקיד תמר, נערה בת 15 שחולה בסרטן.

פלציג שיחקה בסרטו של נדב לפיד, "השוטר" (2011), בתפקיד הראשי של שירה. שיחקה משוררת, אחת מבנות החבורה הרדיקלית, שרוצה להנהיג מהפכה חברתית ומחליטה לחטוף אילי הון ישראלים, כדי לפנות בטלוויזיה אל העם ולעורר אותו למהפכה. לצידה שיחקו יפתח קליין, מיכאל אלוני, מנשה נוי, מיכאל מושונוב ורונה-לי שמעון.באותה שנה בהצגה "מונוגמיה" בתיאטרון הבימה. בה גילמה את רותם, נערת מתבגרת ומרדנית, בתם של רמי הויברגר (שגם ביים) ואסנת פישמן, שאביה העיתונאי עוזב את הבית ואז היא בורחת בעצמה. היא שיחקה בהבימה גם בתפקיד הודיה בהצגה "אם יש גן עדן".

ב-2012 שיחקה בתפקיד הראשי בסרטו של נוני גפן "לא בתל אביב". לצד נוני גפן ורומי אבולעפיה. הסרט מספר על מורה שאחרי שמפטרים אותו מבית-הספר, חוטף תלמידה והם יוצאים למסע בריחה שאליו הם לוקחים את אהבת הנעורים שלו וביניהם נרקם משולש אהבה. הסרט זכה בפסטיבל לוקרנו בנמר הכסף - פרס להפצה בינלאומית. באוקטובר 2012 משתתף בפסטיבל בוורשה ובנובמבר 2012 השתתף בפסטיבל AFI, לוס אנג'לס.
היא שיחקה מאז סיום לימודיה בסטודיו של ניסן נתיב בהצגה "כשהאנייה שוקעת", שמספרת על טביעתה של הטיטניק. שם היא שיחקה מיליונרית מבוגרת שמסבירה למה הגיוני להציל את העשירים ורק אחר-כך את העניים, אם בכלל. זו הייתה הצגת הסיום שלה בניסן נתיב והיא רצה בצוותא ובה שיחקו כמעט כל בני כיתתה, כ-14 איש.

היא שיחקה בהצגה "לקפוץ מעל העננים" בתיאטרון הנפש, בתפקיד הראשי של אלונה (במציאות זו עדי אלטשולר), שבגיל 16 טיפלה בילד מוכה שיתוק מוחין, גילתה שאין מסגרת חברתית לילדים במצבו והקימה את תנועת הנוער "כנפיים של קרמבו", לילדים עם צרכים מיוחדים.

יערה פלציג שיחקה בוידאו ארט "93 (Cover Version)" של ניר עברון, שמספר על התאבדותן הקולקטיבית של 93 מורות ותלמידות שהעדיפו למות מאשר ליפול לידיהם של החיילים הנאצים. היא שיחקה בווידאו-ארט "ללא כותרת" של עמית ברלוביץ', שמספר על זוג שאובד ביער, פוגש אדם שלישי ונוצר ביניהם משולש אהבה.

היא הופיעה בפרסומות טלוויזיה ואינטרנט ובקליפים לדניאל סלומון, רוקפור, חן קליין ואייל אבן צור, יונתן כנען.

אחותה האחת, תמר פלציג, היא שחקנית בלוס אנג׳לס ואחותה השנייה מעצבת גרפית.

בשנת 2014 החלה לשחק בסדרת הדרמה "זגורי אימפריה" המשודרת בערוץ HOT3, בתפקיד ״שחר״, חברה של אביאל.

ב-2014 שיחקה בתפקיד רננה בסדרה "עממיות" של נאור ציון בערוץ 22.

ב-2014 גילמה את שירלי, הדמות המרכזית בסדרה ״משפחה טובה״, לצד ענת וקסמן, ליאור אשכנזי ואחרים.

בשנת 2015 כיכבה בסרט "ירח בבית 12", בתפקיד הראשי, לצד יובל שרף וגפן ברקאי.

בשנת 2016 סיימה לימודי תסריטאות בבית הספר סם שפיגל לקולנוע ולטלוויזיה.

בשנת 2021 לקחה חלק בסדרת הטלוויזיה הישראלית-אמריקאית של נטפליקס "פגע וברח" שיצרו ליאור רז ואבי יששכרוף.

תפקידים
-------

### תיאטרון

| הצגה | תיאטרון | מחזאי | במאי | תפקיד | הצגת בכורה |
| --- | --- | --- | --- | --- | --- |
| מסביב לעולם בשמונים יום | תיאטרון השעה | יעל טילמן ויובל ברגר | יעל טילמן | שרלוט | 2018 |
| שקשוקה ושוד הלימונים הגדול | תיאטרון אורנה פורת | שירילי דשא ורועי שגב | שירילי דשא | אפי | 2017 |
| משחקים בחצר האחורית | תיאטרון אורנה פורת | עדנה מזי"א | נועם שמואל | דבורי, התובעת | 2015 |
| גיבורה | תיאטרון אורנה פורת | צביה הוברמן | צביה הוברמן | לויניה | 2015 |
| הדייג ודג הזהב | תיאטרון השעה | אפרים קישון | יעל טילמן | הילדה | 2014 |
| לקפוץ מעל העננים | תיאטרון הנפש | חגית בודנקין | אסנת זיביל | אלונה | 2011 |
| אם יש גן עדן | תיאטרון הבימה | דפנה אנגל | משה קפטן | הודיה | 2011 |
| מונוגמיה | תיאטרון הבימה | סטלה פילי | רמי הויברגר | רותם | 2011 |
| כשהאנייה שוקעת | תיאטרון צוותא | זאב שצקי | דניאלה מיכאלי | המיליונרית | 2010 |
| קרום | סטודיו למשחק ניסן נתיב | חנוך לוין | יובל זמיר | דופה | 2010 |

### טלוויזיה

| סדרה | סוגה | ערוץ | במאי | תפקיד | שנה |
| --- | --- | --- | --- | --- | --- |
| מזל טוב את אבא | קומדיה | ערוץ טדי | אסף גורדון | גיא | 2019 |
| חשודה | דרמה | ערוץ 10 | בני פרדמן | נופר צור | 2015 |
| משפחה טובה | דרמה | ערוץ 1 | אלון זינגמן | שירלי | 2014 |
| עממיות | קומדיית מצבים | רשת, ערוץ 2 | נאור ציון | רננה | 2014 |
| זגורי אימפריה | דרמה קומית | HOT3 | רני סער | שחר | 2014 |
| אליפים | סדרת דרמה יומית לילדים ונוער | ערוץ הילדים בYes הטלוויזיה בלוויין, טדי הפקות | אורן שקדי | דנה (הדלידית ה"טובה") | 2010 עד 2011 |
| סרוגים | דרמת טלוויזיה | yes stars ישראלי, Yes stars Drama HD ורשת ערוץ 2 | אבוט-ברקאי הפקות, טליסמה הפקות | בחורה | 2009 |
| חטופים | דרמת טלוויזיה | קשת ערוץ 2 | גידי רף | חיילת של חיים | 2009 |

### קולנוע

| סרט | מפיק | במאי | תפקיד | שנה |
| --- | --- | --- | --- | --- |
| ירח בבית 12 | דוד מנדיל | דורית חכים | לני, תפקיד ראשי | 2016 |
| התאבדות | שחר צפניה | בני פרדמן | נופר | 2015 |
| לא בתל אביב | איתי תמיר, לילה סרטים | נוני גפן | אנה, תפקיד נשי ראשי | 2012 |
| השוטר | איתי תמיר, לילה סרטים | נדב לפיד | שירה, תפקיד נשי ראשי | 2011 |
| בין השמשות | אסף אמיר, נורמה הפקות | אלון זינגמן | תמר | 2011 |

קישורים חיצוניים
----------------

ויקישיתוף מדיה וקבצים בנושא **יערה פלציג** בוויקישיתוף

* יערה פלציג, במסד הנתונים הקולנועיים IMDb (באנגלית)
* יערה פלציג באתר אידיבי
* יערה פלציג באתר אישים
* אבנר שביט‏, השחקניות החמות של הקולנוע הישראלי - מיוחד, באתר וואלה!‏, 5 באוגוסט 2011
* שני ליטמן, ילדה קסומה ירושלים, באתר הארץ, 11 בספטמבר 2012
* הגר בוחבוט, עכבר העיר, יערה פלציג: "אני תמיד אשחק אשכנזיה", באתר הארץ, 21 בנובמבר 2014
* הדס בשן, ‏"אני לא עשירה, אם כבר אפשר לשים אותי עם העוני", באתר ‏מאקו‏, 31 באוגוסט 2016

הערות שוליים
------------

1. ↑  טל לוין, עכבר העיר, "מונוגמיה": עוד פעם אחת על קריסת מעמד הביניים, באתר הארץ, 2 באוגוסט 2011
2. ↑  איתן בר יוסף, עכבר העיר, "אם יש גן עדן": עדיף לצפות ב"בופור", באתר הארץ, 7 ביולי 2011
3. ↑  נירית אנדרמן, ליצור סרט ראשון כנגד כל הסיכויים, באתר הארץ, 14 ביוני 2012
4. ↑  אדוה לנציאנו, עכבר העיר, "לא בתל אביב": אוונגארד כחול (שחור) לבן, באתר הארץ, 18 בדצמבר 2012
5. ↑  נירית אנדרמן, הסרט "לא בתל אביב" התקבל לפסטיבל לוקרנו, באתר הארץ, 11 ביולי 2012
6. ↑  נירית אנדרמן, הסרט "לא בתל אביב" נרכש להפצה מסחרית בצרפת, באתר הארץ, 11 בדצמבר 2012
7. ↑  הגר בוחבוט , עכבר העיר, יערה פלציג: "אני תמיד אשחק אשכנזיה", באתר הארץ, 21 בנובמבר 2014
8. ↑  הגר בוחבוט, עכבר העיר, משפחה טובה: יש תמורה לאגרה, באתר הארץ, 13 בנובמבר 2014
9. ↑  אתר למנויים בלבד איתי שטרן, הפקת ענק של נטפליקס בישראל: טוב לתל אביב, פחות טוב להפקות המקור, באתר הארץ, 22 בפברואר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418945805171
* GND: 1067994726
* ISNI: 0000 0004 0895 0799
* NKC: xx0174434
* SUDOC: 168722178
* VIAF: 301840088
* WorldCat: lccn-n2019032103

 |